**TISZAVASVÁRI VÁROS POLGÁRMESTERÉNEK**

**26/2020. (XI.26.)**

**önkormányzati rendelete**

**A környezetünk védelméről szóló 24/2005. (XI.29.) önkormányzati**

**rendelet módosításáról**

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti hatáskörében eljáró Tiszavasvári Város Polgármestere, a veszélyhelyzet idején alkalmazandó védelmi intézkedések második üteméről szóló 484/2020. (XI.10.) Korm. rendelet 27. § a) pontjában kapott felhatalmazás alapján a következőket rendeli el:

1.§ (1) Hatályát veszti a környezetünk védelméről szóló 24/2005. (XI. 29.) helyi önkormányzati rendelet 2.§-a.

(2) Ez a rendelet 2021. január 1. napján lép hatályba.

Tiszavasvári, 2020. november 26.

**Szőke Zoltán Dr. Kórik Zsuzsanna**

**polgármester jegyző**

A rendelet kihirdetve: 2020. november 26.

**Dr. Kórik Zsuzsanna**

**jegyző**

**A környezetünk védelméről szóló 24/2005. (XI.29.) önkormányzati**

**rendelet módosításáról szóló 26/2020. (XI.26.) önk. rendelet indokolása**

**ÁLTALÁNOS INDOKOLÁS**

A környezet védelmének általános szabályairól szóló 1995. évi LIII. tv. 46. § (1) bekezdés   
c) pontjában kapott felhatalmazás alapján alkotta meg Tiszavasvári Város Önkormányzata Képviselő-testülete a környezetünk védelméről szóló 24/2005. (XI.29.) önkormányzati rendeletét.

**RÉSZLETES INDOKOLÁS**

1. **§**

A környezetünk védelméről szóló 24/2005. (XI.29.) önkormányzati rendelet 2. §-a határozza meg az avar és kerti hulladék égetésére vonatkozó szabályokat, melyre a felhatalmazást a környezet védelmének általános szabályairól szóló 1995. évi LIII. tv. 48. § (4) bekezdés b) pontja adta meg. 2021. január 1-jén hatályát veszti a környezet védelmének általános szabályairól szóló 1995. évi LIII. törvény 48. § (4) bekezdés b) pontja.

A módosítás a levegő minőségének javítását, ezáltal a lakosság egészségének védelmét szolgálja. Az avar és kerti hulladék égetés önkormányzati szabályozására vonatkozó felhatalmazás törlésével általánossá válik az avar és kerti hulladék égetésének a levegő védelméről szóló 306/2010. (XII.23.) Korm. rendelet szerinti tilalma, ezzel a magas levegőterhelésű területeken csökkenthető a légszennyezőanyag kibocsátás.

A jogszabályváltozás következtében a környezetünk védelméről szóló 24/2005. (XI. 29.) helyi önkormányzati rendelet 2.§-ának hatályon kívül helyezése szükséges, ugyanis 2021. január 1. napjától a képviselő-testületnek nincs hatásköre az égetésre vonatkozó szabályok megállapítására.

**2.§**

A rendelet hatálybalépését szabályozza.